Turība (stacija)

Dzelzceļa pieturas punkts Biznesa augstskola "Turība" jeb BA "Turība" atrodas Rīgas dienvidu daļā, Atgāzenes apkaimē, dzelzceļa līnijas Rīga—Jelgava 6. kilometrā. Pieturas punktā "Turība" pietur tikai elektrovilcieni maršrutā Rīga—Jelgava. Pieturas punktā biļešu kase ir slēgta. 2024. gadā pietura rekonstruēta, tajā uzbūvēti augstie peroni, bet sākotnējā stacijas ēka un nojume nojaukta. Vēsture Pieturas punkts atklāts 2003. gada 29. augustā plkst. 14:00 un atrodas blakus Biznesa augstskolas "Turība" dienesta viesnīcai. Turība bija pirmā dzelzceļa pasažieru pietura Latvijā, kas no jauna uzbūvēta pēc neatkarības atgūšanas. 2024. gadā līnijā atklāja divas jaunas pieturas — Bieriņus / Bērnu slimnīcu, ko izmanto Atgāzenes vietā, un Medemciemu, ko izmanto Baložu vietā. Pieturas punkts uzbūvēts par privātās augstskolas līdzekļiem. 2009. gadā biļetes cena līdz Rīgai bija 0,50 Ls jeb 0,70 EUR (ceļā aptuveni 9 minūtes), bet līdz Jelgavai 1,30 Ls jeb 1,85 EUR (ceļā aptuveni 40 minūtes). 2022. gadā biļetes cena līdz Rīgai ir 0,86 EUR (ceļā aptuveni 9 minūtes), bet līdz Jelgavai 1,89 EUR (ceļā aptuveni 35 minūtes). Attēlu galerija Pasažieru pārvadājumi Atsauces